Krigen har resultert i uvanlig mange drepte hjelpearbeidere. I midten av november 2023 (etter drøyt en måneds krigføring) uttalte FN at aldri før i organisasjonens 78-årige historie hadde så mange av deres hjelpearbeidere blitt drept i en og samme konflikt. I midten av januar 2024 (etter ca tre måneder med krig) uttalte organisasjonen at antall drepte hjelpearbeidere i Gaza var det høyeste antall i én krise som noen gang er registrert. En av de verste hendelsene skjedde 1. april 2024 da sju hjelpearbeidere fra World Central Kitchen (se nedenfor) ble drept i et israelsk luftangrep.